b'\n_START_ARTICLE_\nKelioni\xc5\xb3 teis\xc4\x97\n_START_PARAGRAPH_\nKelioni\xc5\xb3 teis\xc4\x97 - teis\xc4\x97s \xc5\xa1aka; visuma teis\xc4\x97s norm\xc5\xb3, reguliuojan\xc4\x8di\xc5\xb3 keliavim\xc4\x85, turizm\xc4\x85.\n_START_SECTION_\nPo\xc5\xa1akiai\n_START_PARAGRAPH_\nPrivatin\xc4\x97 kelioni\xc5\xb3 teis\xc4\x97 reguliuoja privatinius santykius. Pvz., kai sudaromos turizmo paslaug\xc5\xb3 teikimo sutartys (pvz., Keleivi\xc5\xb3 ve\xc5\xbeimo, d\xc4\x97l apgyvendinimo paslaug\xc5\xb3 teikimo ir kitos sutartys, susijusios su kelioni\xc5\xb3 organizavimu)._NEWLINE_Vie\xc5\xa1oji kelioni\xc5\xb3 teis\xc4\x97 (i\xc5\xa1 esm\xc4\x97s administracin\xc4\x97 teis\xc4\x97) nustato keliavimo reikalavimus. Pvz., \xc4\xaftvirtina kelion\xc4\x97s dokument\xc5\xb3 (toki\xc5\xb3, kaip, pvz., pasas, Asmens gr\xc4\xaf\xc5\xbeimo pa\xc5\xbeym\xc4\x97jimas, Vaiko kelion\xc4\x97s dokumentas) reikalavimus.\n_START_SECTION_\nTurizmo teis\xc4\x97\n_START_PARAGRAPH_\nTurizmo teis\xc4\x97 reguliuoja turizmo veikl\xc4\x85 (pvz., kas yra gidas, ekskursija, Kelioni\xc5\xb3 agent\xc5\xabra, turistas)._NEWLINE_Lietuvoje turizmo verslo organizavimo principus reguliuoja LR turizmo \xc4\xafstatymas. Jis nustato reikalavimus turizmo paslaug\xc5\xb3 teikimui ir turist\xc5\xb3 (vartotoj\xc5\xb3) teisi\xc5\xb3 apsaugai bei valstyb\xc4\x97s, savivaldybi\xc5\xb3 institucij\xc5\xb3 kompetencij\xc4\x85 turizmo reguliavimo, planavimo ir turizmo i\xc5\xa1tekli\xc5\xb3 naudojimo srityje.'